**ÁSVÁNYRÁRÓ KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (...) ÖNKORMÁNYZATI RENDELETE**

**Az Önkormányzat 2020. évi költségvetéséről**

Ásványráró Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a Pénzügyi és Településfejlesztési Bizottság véleményének a kikérésével a következőket rendeli el:

**1. §**

A rendelet hatálya a képviselő-testületre, annak bizottságaira, az Önkormányzati közös hivatalra és az önkormányzat irányítása alá tartozó költségvetési szervre (intézményre) terjed ki.

**2. §**

(1) A Képviselő-testület a 2020. évi költségvetés

**a) kiadási főösszegét 265 283 286 forintban**

**b) bevételi főösszegét 265 283 286 forintban állapítja meg.**

(2) A finanszírozási célú pénzügyi műveletekkel kapcsolatos hatáskörök gyakorlására a Képviselő-testület jogosult.

(3) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönt.

(4) A Képviselő-testület az Önkormányzat bevételeinek és kiadásainak módosítását és a kiadási előirányzatok közötti átcsoportosítás jogát esetenként 500.000 Ft összeghatárig a polgármesterre átruházza. Egyéb esetekben a Képviselő-testület a kiadási előirányzatok közötti átcsoportosítás jogát fenntartja magának.

(5) A (4) bekezdésben foglalt átcsoportosításról a polgármester negyedévente köteles beszámolni a Képviselő-testületnek, a költségvetés módosítására egyidejűleg javaslatot tenni.

**3. §**

(1) A Képviselő testület

a) az Önkormányzat 2020. évi költségvetési bevételi előirányzatait működési bevételek és felhalmozási bevételek, kiemelt előirányzatok szerinti bontásban az 1. melléklet,

b) az Önkormányzat 2020. évi költségvetési kiadási előirányzatait működési kiadások és felhalmozási kiadások, kiemelt előirányzatok szerinti bontásban a 2. melléklet,

c) a 2020. évi létszámkeretet a 3. melléklet

szerint állapítja meg.

(2) A Képviselő-testület

a) az Ásványrárói Tündérkert Óvoda és Mini Bölcsőde költségvetési bevételi előirányzatait és költségvetési kiadási előirányzatait kiemelt előirányzatok szerinti bontásban a 4. melléklet

b) az Ásványrárói Tündérkert Óvoda és Mini Bölcsőde költségvetési szerv létszámkeretét az 5. melléklet

szerint állapítja meg.

(3) A költségvetési egyenleg összegét a működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban a 6. melléklet tartalmazza.

(4) A közvetett támogatásokat tartalmazó kimutatást a 7. melléklet tartalmazza.

(5) Az Önkormányzat a kiadások között általános és céltartalékot nem képez.

4. §

A rendelet 2020. február ………….lép hatályba, rendelkezéseit 2020. január 1. napjától kell alkalmazni.

 Popp Rita Frank Szilvia

 polgármester jegyző

A rendelet kihirdetve:

Ásványráró, 2020. ………………….

Frank Szilvia

jegyző